கேள்வி: ரூப்நகர் மாவட்டம் - மாவட்ட எல்லைகள் பற்றி விளக்கவும்.
பதில்: ரூப்நகர் மாவட்டத்தின் வடக்கில் இமாசலப் பிரதேசத்தின் உன்னாவ் மாவட்டம், மற்றும் வட கிழக்கில் பிலாஸ்பூர் மாவட்டம் (இமாசலப் பிரதேசம்), கிழக்கில் சோலான் மாவட்டம், தென்கிழக்கில் மொகாலி மாவட்டம், தென்மேற்கில் பதேகர் சாகிப் மாவட்டம், மேற்கில் லூதியானா மாவட்டம் வடமேற்கில் ஹோசியார்பூர் மாவட்டம் மற்றும் சாகித் பகத்சிங் நகர் மாவட்டம் எல்லைகளாக உள்ளது.
கேள்வி: ரூப்நகர் மாவட்டம் - மாவட்ட நிர்வாகம் குறித்து விரிவாக சொல்லுங்கள்.
பதில்: ரூப்நகர் மாவட்டம் ரூப்நகர், அனந்தப்பூர் சாகிப், சம்கௌர் சாகிப், நங்கல் என நான்கு வருவாய் வட்டங்களையும்; ரூப்நகர், சம்கௌர் சாகிப், அனந்தப்பூர் சாகிப், மொரிந்தா, கிராத்பூர் சாகிப், நங்கல் என ஆறு நகராட்சி மன்றங்களையும்; 617 கிராமங்களையும் கொண்டது.
கேள்வி: ரூப்நகர் மாவட்டம் - மக்கள் தொகையியல் என்பது என்ன?
பதில்: இந்திய மக்கள் தொகை கணக்கெடுப்பு, 2011 படி இம்மாவட்டத்தின் மொத்த மக்கள் தொகை 683,349 ஆக உள்ளது. கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 8.67%. ஆக உயர்ந்துள்ளது. பாலின விகிதம் ஆயிரம் ஆண்களுக்கு 913 பெண்கள் வீதம் உள்ளனர். 1440 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 488 மக்கள் வாழ்கின்றனர். இம்மாவட்டத்தின் சராசரி படிப்பறிவு 83.3% ஆக உள்ளது.
கேள்வி: ரூப்நகர் மாவட்டம் - மொழிகள் பற்றி தகவல் சொல்.
பதில்: பஞ்சாப் மாநிலத்தின் ஆட்சி மொழியான பஞ்சாபி மொழி, இந்தி மொழி, உருது மொழி மற்றும் வட்டார மொழிகளும் இம்மாவட்டத்தில் பேசப்படுகிறது.